OzLabs/hebrew-wiki-articles huggingface dataset:
ביולה לואיז הנרי

ביולה לואיז הנרי (באנגלית: Beulah Louise Henry; 11 בפברואר 1887 – פברואר 1973) הייתה ממציאה ואשת עסקים אמריקאית. בשנת 1930 קיבלה את הכינוי "הגברת אדיסון" כהוקרה על המצאותיה הרבות. המצאותיה כוללות מכונת תפירה ללא כפתור הפעלה, מקפיא לגלידה המבוסס על ואקום ועוד. לאורך חייה רשמה 49 פטנטים, ולזכותה נזקפו כ-110 המצאות. ב-2006 הנרי נכנסה להיכל התהילה הלאומי לממציאים. חלק לא מבוטל מהמצאותיה נגעו לחייהן של נשים.

== שנים ראשונות והשכלה ==
הנרי נולדה בצפון קרולינה, בתם של וולטר אר. וביולה הנרי, ונכדתו של מושל קרוליינה הצפונית ויליאם וודס הולדן אשר היה צאצא ישיר של פטריק הנרי. מ-1909 עד 1912 למדה במכללת North Carolina Presbyterian College וכן במכללה לנשים אליזבת קולג', בשרלוט, צפון קרולינה. כבר במהלך לימודיה האקדמיים הוענקו לה פטנטים ראשונים עבור המצאותיה.

אחת מהמצאותיה הראשונות הייתה תיק יד שניתן לשנות את הכיסוי וכך מונע את הצורך להחזיק מספר תיקים.

הצלחותיה של הנרי הפתיעו מדענים ומאשרי פטנטים כאחד, לא רק בגלל המצאותיה הרבות ומספר הפטנטים שרשמה אלא בעקבות היצירתיות הטכנולוגית והמכנית של המצאותיה שלא היו מבוססות על ידע מדעי שנרכש בצורה מסודרת, אלא מתוך ניסוי וטעייה.

== קריירה כממציאה בניו-יורק ==
ב- 1924 הנרי המציאה מנגנון סגירה למטריה שהיה להצלחה גדולה ופורסם ב- סיינטיפיק אמריקן. היא מכרה את הפטנט ב-50,000$, סכום שאפשר לה לבנות מעבדה. באותה השנה, הנרי עברה לניו יורק, והקימה שתי חברות ועבדה כממציאה גם בחברת Nicholas Machine Works משנת 1939 עד 1955.

בשנות השלושים של המאה ה-20 הנרי הקדישה את זמנה לשיפור במכונות תפירה ובמכונות כתיבה. היא המציאה את הפרוטוגרפ (Protograph) חיבור למכונת כתיבה שיצר ארבעה עותקים ללא צורך בנייר פחם ומכונת תפירה שיוצרת תפר כפול. כמו כן שימשה כיועצת עבור חברות רבות, אשר ייצרו והשתמשו בהמצאותיה. בין החברות להן תרמה מניסיונה ויכולתיה הייתה חברת ייצור הבובות הבינלאומית Mergenthaler Linotype. הנרי התגוררה בניו יורק, בבתי מלון, הייתה חברה במגוון רחב של מועדנים חברתיים ומדעיים, ומעולם לא נישאה.

== המצאות ==
רשימה חלקית של המצאות של ביולה לואיז הנרי:

== הכרה ==
הנרי צורפה להיכל התהילה של הממציאים National Inventors Hall of Fame ב-2006.

== לקריאה נוספת ==
*פרופיל אודות הנרי והמצאותיה ניתן לקרוא ב-Stanley's Mothers and Daughters of Invention (1993, Scarecrow Press; 1995, Rutgers University Press), עמודים 7417 -351-2366; 26-420

== קישורים חיצוניים ==

* [http://web.mit.edu/invent/iow/whm2.html ממציאת השבוע של MIT, מתוך הארכיון אודות הנרי]
* [https://web.archive.org/web/20060905140656/http://www.csupomona.edu/~plin/inventors/henry.html ביוגרפיה ותמונתה]
* [https://web.archive.org/web/20150926235905/http://invention.si.edu/innovative-lives-exploring-history-women-inventors חיי הממציאים: חקר ההיסטוריה של ממציאות]

== הערות שוליים ==

קטגוריה:ממציאים אמריקאים
קטגוריה:קרוליינה הצפונית: אישים
קטגוריה:אמריקאיות שנולדו ב-1887
קטגוריה:אמריקאים שנולדו ב-1887
קטגוריה:אמריקאיות שנפטרו ב-1973
קטגוריה:אמריקאים שנפטרו ב-1973
DAPA

DAPA (ראשי תיבות של: Defense Acquisition Program Administration, בהנגול: 방위사업청) היא זרוע ביצועית של ממשלת דרום קוריאה. היא הוקמה ב-1 בינואר 2006 תחת משרד ההגנה הלאומית לצורך ניהול פרויקטים לשיפור יכולת ההגנה, רכש של חימוש, טיפוח של התעשיות הביטחוניות המקומיות.

== פרויקטים גדולים ==
DAPA מנהלת מגוון רחב של פרויקטי רכש גדולים. ביניהם:

=== מטוסים ===
* KAI KUH-1 Surion מסוק שירות
* KAI T-50 נשר מוזהב משפחה של מטוסי קרב על-קוליים מתקדמים למאמנים, כולל את הגרסות הבאות:
** T-50 (מאמן מתקדם)
** TA-50 (מאמן ומטוס התקפה בסיסי)
** FA-50 (שימוש כללי "multirole" מותאם לכל תנאי מזג-אוויר)
** T-50B (מעין T-50 לנשרים השחורים, הצוות האקרובטי של ROKAF)

=== כלי רכב ===
* K2 פנתר שחור - טנק מערכה
* K9 רעם - הוביצר 155 מ"מ מתנייעים

=== כלי ימיים ===
* סג'ונג (הגדול) KD-III משחתת טילים מונחים

=== אחר ===
* S&T Daewoo K11 DAW - רובה סער

==קישורים חיצוניים==

* 

== הערות שוליים ==

קטגוריה:קוריאה הדרומית: צבא וביטחון
קטגוריה:קוריאה הדרומית: כלכלה
חיים הילפשטיין

חיים הילפשטיין (Chaim Hilfstein; 14 בנובמבר 1876, קרקוב, גליציה, אוסטריה – 9 במאי 1950, תל אביב) היה בכיר בפעילות הציונית בגליציה ונשיא הגימנסיה העברית בקרקוב, שנקראה על שמו.

== תולדות חייו ==
נולד בקרקוב שבגליציה, אוסטריה, בן לאב סוחר סוסים שמוצא משפחתו מכפר ליד ודוביצה. גדל בשנותיו הראשונות כ"נער רחוב" (עישן סיגריות מגיל שבע וחצה את נהר הויסלה בשחיה). לאחר שנטש את לימודיו בתלמוד תורה נכנס לבית ספר יסודי כללי, שם הוקסם מלימודי היסטוריה כללית ותולדות עם ישראל. בגיל 12 החל ללמוד בגימנסיה בעירו, שם נתקל לראשונה באנטישמיות. הוא הצטיין בלימודיו והיה חבר במועדונים ספרותיים-סוציאליסטיים. בשנת 1895, בהיותו בן 19 חבר לארגון הציוני "הלבנון", במסגרתו קרא את "מדינת היהודים" מאת בנימין זאב הרצל. ב-1897 החל ללמוד רפואה באוניברסיטת קרקוב (בסיום לימודיו הוסמך כרופא פנימי) והיה בין מייסדיו של ארגון הסטודנטים הציוני "פשדשויט" (השחר). בהמשך כיהן כיו"ר הוועד הפועל של ההסתדרות הציונית בגליציה המערבית ושלזיה והיה אף מועמד בבחירות לפרלמנט האוסטרי. 

בשנת 1921 החל לכהן כנשיא הגימנסיה העברית בקרקוב, תפקיד אותו עזב לאחר שנה. אולם ב-1927 שב לתפקידו, וכיהן בו עד לסגירת המוסד ב-1 בספטמבר 1939, עם פרוץ מלחמת העולם השנייה. בשנת 1937 נקראה הגימנסיה על שמו.

== חייו האישיים ==
רעייתו מרים (1877–1951) הייתה אחותו של חיים נתן דמביצר. בשנת 1924 נולד בנם אדוארד.

בתקופת השואה שרד עם אשתו את גטו קרקוב, מחנה פלאשוב ומחנה ברינליץ (המחנה שהקים אוסקר שינדלר), שם היה אחראי על בית החולים. שמו נכלל ברשימת שינדלר יחד עם רעייתו ובנו אדוארד. לאחר המלחמה הגיע כפליט למחנות העקורים בגרמניה לאחר מלחמת העולם השנייה, וב-1946 עלו לארץ ישראל.

הילפשטיין נפטר בשנת 1950, בגיל 73. נקבר בבית העלמין נחלת יצחק.

זיכרונותיו מתקופת השואה (בשפה הפולנית) שמורים במכון משואה.

== קישורים חיצוניים ==
* יוסף בוסק, [http://www.cracow.org.il/אישים-ועדויות-אישים/דר-חיים-הילפשטיין-יוסף-בוסק-אישים ד"ר חיים הילפשטיין], מתוך "צללי העיר" - [http://www.eilatgordinlevitan.com/krakow/krkw_pdf/october_2016.pdf גרסה מודפסת של המאמר], נוביני קרקובסקיה: ביטאון ארגון יוצאי קרקוב בישראל, 116 (אוקטובר 2016), עמ' 2-3
* [http://www.infocenters.co.il/massuah/multimedia/Docs/pdf/disk20070211/40417.pdf זיכרונותיו האישיים] , מתוך ארכיון משואה (מכון) ([http://www.infocenters.co.il/massuah/notebook_ext.asp?book=40417&lang=heb&site=massuah רשומה])
* 'ד"ר חיים הילפשטיין', בתוך: יצחק שווארצבארט, "ההסתדרות הציונית הארצית של מערב-גאליציה ושלזיה (1919–1939)", בתוך: אריה באומינגר, מאיר בוסאק, נתן מיכאל גלבר (עורכים), ספר קראקא – עיר ואם בישראל, ירושלים: מוסד הרב קוק, תשי"ט, עמ' 210. (, תמונה 242)
* 

==הערות שוליים==

קטגוריה:אסירים בגטו קרקוב
קטגוריה:אסירים במחנה הריכוז פלאשוב
קטגוריה:פעילים ציונים בפולין
קטגוריה:בוגרי אוניברסיטת קרקוב
קטגוריה:יהדות קרקוב
קטגוריה:ניצולי השואה
קטגוריה:ניצולי שינדלר
קטגוריה:ציונים ילידי המאה ה-19
קטגוריה:רופאים יהודים פולנים
קטגוריה:רופאים פנימיים יהודים
קטגוריה:עולים לאחר מלחמת העולם השנייה
קטגוריה:אישים הקבורים בבית הקברות נחלת יצחק
קטגוריה:רופאים יהודים בשואה
קטגוריה:ישראלים שנולדו ב-1876
קטגוריה:ישראלים שנפטרו ב-1950
חצי האי הוליק-קניון

חצי האי הוליק-קניון (באנגלית: Hollick-Kenyon Peninsula) או חצי האי קניון הוא דורבן מכוסה קרח, היוצא מן המסה ההררית העיקרית של חצי האי האנטארקטי ומזדקר לאורך 72 ק"מ בקשת צפון-מזרחית מבסיסו בין מפרצון מובילאויל למפרצון קייסי.

== היסטוריה ==
=== גילוי ומיפוי חצי האי ===
חצי האי התגלה וצולם בחלקו מן האוויר על ידי לינקולן אלזוורת' בשנת 1935, בטיסתו הטראנס-אנטארקטית מהאי דנדי אל ים רוס. ב-1940 צולם חצי האי מן האוויר ומופה מן הקרקע על ידי השירות האנטארקטי האמריקאי.

== מרוא השם ==
חצי האי קרוי על שם הרברט הוליק-קניון, הנווט בטיסה של אלזוורת', שתצוגת ההיבט המעשי של נחיתה והמראה באזורים מבודדים מהווה תרומה ברורה ובולטת לטכניקה של חקר אנטארקטיקה.

== קישורים חיצוניים ==

* [https://data.aad.gov.au/aadc/gaz/scar/display_name.cfm?gaz_id=109604 חצי האי קניון] באתר הגאזט האנטארקטי SCAR של ממשלת אוסטליה.

== ביאורים ==

== הערות שוליים ==

הוליק
מפרצון מובילאויל

מפרצון מובילאויל או מפרצון מובילאוייל (באנגלית: Mobiloil Inlet) הוא מפרצון מלא קרח, בחוף המזרחי של חצי האי האנטארקטי שבאנטארקטיקה.

אל המפרצון נשפכים כמה קרחונים הזורמים צפון-מזרחה ומזרחה, בין פסגות רוק פייל לחצי האי הוליק-קניון.

== היסטוריה==
=== גילוי המפרצון ===

סר יוברט וילקינס גילה אותו בטיסתו מעל האזור ב-20 בדצמבר 1928.

=== מקור השם ===

וילקינס נתן למפרצון את שמו.

וילקינס קרא אותו על שם מוצר של חברת ואקום אויל האוסטרלית.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:10109 מפרצון מובילאויל] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=9703&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון מובילאויל] באתר הגאזט האנטארקטי המשווה SCAR של ממשלת אוסטרליה

== הערות שוליים ==

מובילאויל
הובפרמה ארנה

הובפרמה ארנה (בבולגרית: Хювефарма Арена) הוא אצטדיון כדורגל הנמצא בראזגרד שבבולגריה ומכיל 9,000 מקומות ישיבה ומשמש את קבוצת הכדורגל לודוגורץ ראזגרד והנבחרת הצעירה.

==היסטוריה==
האצטדיון נפתח בשנת 2011 עם 5,000 מקומות ישיבה כאשר לפי התכנון הסופי, האצטדיון יכיל כ-12,000 מקומות ישיבה. ב-25 בספטמבר 2011 נערך המשחק הראשון בתולדות האצטדיון שהסתיים בניצחון 1-2 של לודוגורץ המקומית 1-2 נגד לבסקי סופיה. את השער הראשון באצטדיון כבש מירוסלאב איבנוב בדקה ה-10 של המשחק.

ב-12 באוגוסט 2017 נחנך באצטדיון יציע חדש המכיל 3,500 מקומות ישיבה, דבר המאפשר ללודוגורץ לארח משחקים בשלב הבתים של המסגרות האירופיות. ב-28 בספטמבר 2017 נערך באצטדיון המשחק הראשון במסגרת אירופית בו ניצחה לודוגורץ 1-2 את הופנהיים הגרמנית.

ב-18 בדצמבר 2019, שונה שם האצטדיון ל"הובפרמה ארנה".

==קישורים חיצוניים==

*[http://www.ludogorets.com/bg/stadium/ דף האצטדיון] באתר הרשמי של לודוגורץ

קטגוריה:אצטדיוני כדורגל
קטגוריה:בולגריה: כדורגל
קטגוריה:לודוגורץ ראזגרד
קטגוריה:בולגריה: אצטדיונים ומתקני ספורט
פונקציה אנטי-הולומורפית

באנליזה מרוכבת, פונקציה אנטי-הולומורפית היא פונקציה מרוכבת <math>f(z)</math> אשר גזירה בסביבת הנקודה <math>\bar{z}</math> לכל <math>z</math> בתחום הגדרת הפונקציה, כאשר <math>\bar{z}</math> הוא הצמוד המרוכב.

אנטי-הולומורפיות קשורות קשר הדוק לפונקציות הולומורפיות; פונקציה הולומורפית על תחום פתוח <math>f:D \to \mathbb{C}</math> היא אנטי-הולומורפית בתחום <math>\bar{D}</math>. על כן, כל פונקציה אנטי-הולומורפית ניתן לפתח לטור חזקות לפי המשתנה <math>\bar{z}</math>, בסביבת כל נקודה בתחום ההגדרה.

פונקציה שהיא גם הולומורפית וגם אנטי-הולומורפית היא קבועה על כל רכיב קשירות בתחומה.

==קישורים חיצוניים==
* 

קטגוריה:אנליזה מרוכבת
קטגוריה:פונקציות מתמטיות: מאפיינים
גביע הפדרציה 1989

גביע הפדרציה 1989 הייתה התחרות ה-27 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מועדון הטניס בטוקיו. התחרות נערכה בחסות של NEC. 

התחרות החלה ב-1 באוקטובר בהשתתפות 40 נבחרות והסתיימה ב-9 באוקטובר 1989.

נבחרת ארצות הברית ניצחה במשחק הגמר את נבחרת ספרד וזכתה בגביע בפעם ה-13 בתולדות הנבחרת.

==מהלך התחרות==

===משחק הגמר===
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | ארצות הברית 3
! colspan="2" align="center" |יפן, טוקיו 9 באוקטובר 1989 משטח קשה 
! colspan="5" align="center" | ספרד 0
|- bgcolor=#ddfddf
! colspan="4" " |.
| 1
| 2
| 3
|-
! rowspan="2"| 1 
| || כריס אוורט || ||6||6|| 
|-
| || קונצ'יטה מרטינס|| ||3||2 || 
|-bgcolor= #EAE3D8
! rowspan="2"| 2
| ||מרטינה נברטילובה|| ||0 ||6|| 6 
|- bgcolor= #EAE3D8 
| || ארנצ'ה סנצ'ס ויקאריו || ||6 ||3||4
|-
! rowspan="2"| 3
| ||זינה גריסון/פם שרייבר || ||7||6|| 
|- 
| ||קונצ'יטה מרטינס/ארנצ'ה סנצ'ס ויקאריו|| ||5||1|| 
|}

==ישראל בתחרות==
בנבחרת השתתפו חגית אוחיון, רומה מייר, לימור זלץ ואילנה ברגר. בסיבוב המוקדם הן נפגשו עם והפסידו 0:3.

בסבב תנחומים נפגשה עם וניצחו 0:3. בהמשך הם נפגשה עם והפסידו 1:2. 

==קישורים חיצוניים==
* [https://web.archive.org/web/20171107022033/https://www.fedcup.com/en/draws-results/tie.aspx?id=W-FC-1989-WG-M-USA-ESP-01 נתוני משחק הגמר]

קטגוריה:תחרויות טניס ב-1989
קטגוריה:טוקיו: תחרויות ספורט
קטגוריה:גביע הפדרציה
קטגוריה:תחרויות טניס ביפן
ג'ורדי סמית'

ג'ורדן מייקל "ג'ורדי" סמית (באנגלית: Jordan Michael "Jordy" Smith, נולד ב-11 בפברואר 1988) הוא גולש גלים מקצועי מדרום אפריקה אשר מתחרה בסבב אליפות הגלישה העולמי. כיום (2017) מדורג במקום שלישי בעולם ובשיאו דורג במקום שני בעולם (2010 ו-2016). ב-2006 זכה באליפות העולם לנוער.

== ביוגרפיה ==
ג'ורדי סמית' נולד בדרבן (דרום אפריקה) להורים ממוצא בריטי. הוא גדל באחת השכונות היותר קשות של העיר, אשר נחשבת ליעד גלישה מוביל ברחבי העולם כבר יותר מחמישים שנים, ומהמקומות הראשונים לארח את סבב אליפות הגלישה העולמי. סמית' החל לגלוש כבר מגיל שלוש והעיד כי ניצל כל רגע פנוי מהלימודים לטובת הגלישה. בגיל 18 עבר להתגורר בסן קלמנטה, קליפורניה מתוך שאיפה להתמקצע ולהפוך לאחד הגולשים הטובים בעולם.

בשנת 2014, התחתן ג'ורדי עם לינדל ג'רוויס , דוגמנית ומגישת טלוויזיה דרום אפריקאית.

== קריירה מקצועית ==
ב-2006 זכה באליפות העולם לנוער.

בשנת 2007 זכה סמית' בסבב המוקדמות העולמי - סבב הגלישה לדרג ב' אשר המנצח בו עולה לסבב העולמי WCT .

החל משנת 2008, משתתף בסבב אליפות הגלישה העולמי אשר מתקיים ברחבי העולם לאורך כל השנה.

את הישג השיא שלו, מקום שני, קבע כבר פעמיים, בשנת 2010 אחרי קלי סלייטר מארצות הברית ובשנת 2016 אחרי ג'ון ג'ון פלורנס מהאוואי.

בשנת 2015 חווה ג'ורדי פציעה קשה בברכו אשר השביתה למשך מרבית השנה ומנעה ממנו לקחת חלק פעיל בתחרות.

בשנת 2017 סיים במקום השלישי בעולם.

סך הזכיות של ג'ורדי בפרסים מתחרויות גלישה בלבד עומד כיום על 1.9 מיליון דולר, לא כולל הסכמי חסות ופרסומות.

החל מתחילת דרכו המקצועית נתמך על ידי מספר ספונסרים ובראשם חברת הגלישה האמריקאית O'NEILL.

סמית' השתתף במספר הפקות של סרטי גלישה בכיכובו, בינם הסרטים Just Now, Now Now.

== התחרויות מהסבב העולמי בהם זכה ==

{| class="wikitable"
|-
! שנה !! תחרות !! מיקום
|-
| 2010 || jefferys bay || דרום אפריקה
|-
| 2011 || jefferys bay || דרום אפריקה
|-
| 2013 || rio de janeiro || ברזיל
|-
| 2014 || trestles || ארצות הברית
|-
| 2016 || trestles|| ארצות הברית
|-
| 2017 || bells beach || אוסטרליה
|}

==קישורים חיצוניים==
* 
* [https://vimeo.com/205942404 just now]
* 

== הערות שוליים ==

2017 10
קטגוריה:גולשי גלים
קטגוריה:ספורטאים דרום אפריקאים
קטגוריה:דרום אפריקאים שנולדו ב-1988
עצם הדמעות

עצם הדמעות או העצם הלקרימלית (באנגלית: lacrimal bone, "לקרימלית" בלטינית: דמעה) היא העצם הקטנה והשברירית ביותר בגולגולת. היא ממוקמת בחלק הקדמי של הקיר המדיאלי, בתוך ארובת העין. לעצם זו 2 שטחי פנים, והיא גובלת ב־3 עצמות שונות.

== מיקום בגוף ==
עצם הדמעות היא חלק מהגולגולת. היא ממוקמת בתוך ארובת העין, בחלק הפנימי והמרכזי ביותר של הקיר המדיאלי. קיר נמצא בחלק של ארובת העין שקרוב לאף. הקיר מורכב מהבליטה הפרונטלית של עצם המקסילה, מעצם הדמעות, מהאתמואיד, ומחלק מגוף הספנואיד. עצם הדמעות גובלת בעצמות של הפנים ובעצמות הנמצאות בתוך הגולגולת- היא נמצאת על יד העצם המקסילרית, העצם האתמואידלית והעצם הפרונטלית.

== תפקיד ==
יחד עם העצם המקסילרית, יוצרת עצם הדמעות סוג של שקע, בו ממוקם שק הדמעות. נוסף על כך היא מספקת חריץ בו נמצאות צינוריות הדמעות, המהוות חלק חשוב ממערכת הדמעות - הן המקשרות בין שק הדמעות ובין חלל האף. המבנה המעוגל והחלק של העצם עוזר לתפקוד הטוב שלה, כך יש מקום מובנה ועם התנאים המתאימים ל"אחסון" שק הדמעות ומערכת הדמעות בכלל. נוסף על אלו, העצם מפרידה בין מערכת הדמעות לרקמה שנמצאת בתוך חלל האף, מה שמקנה לה תפקיד חשוב נוסף.

== מבנה העצם ==
{| align="left"
|-align="center"
|-
|
|}
חשוב להבחין בהבדל בין 2 אזורי העצם-האזור של ארובת העין, בו נמצא שק הדמעות, והאזור של האף, שבא במגע עם חלל האף והתאים הנמצאים בו. וכן, יש להבהיר כי זוהי אותה עצם, שפשוט באה במגע עם איברים שונים בגוף, ולכן נהג לחלק אותה לאזורים.

== סיבוכים רפואיים נפוצים ==
הקיר המידאלי (ובמיוחד עצם הדמעות הנמצאת בו) הוא החלק העדין ביותר בארובת העין, וממנו עתידים להיווצר נזקים רבים.
==== שבר ====
בעת חבלה עלולה עצם הדמעות להישבר. על מנת לטפל במצב, לרוב, רופאים יבחרו באחת משתי דרכי טיפול נפוצות- הראשונה היא: ייצוב העצם במקום בעזרת ניתוח, השנייה היא: לחכות לעצם שתתאחה מעצמה.
==== זיהום (בהשפעת זיהום בעין) ====
מכיוון שעצם זו שברירית, והיות והיא ממוקמת ממש על הגבול בין ארובת העין לחלל האף, היא עתידה להיות מושפעת מזיהומים שקורים באזורים הללו. במקרה של זיהום, אנשים נוטים להתלונן על: כאב באזור ארובת העין, אודם בעין, ראייה כפולה, התנפחות באזור ואפילו (במקרים קיצוניים) נזק לראייה. רופאים לרוב יבחרו לטפל בזיהום מסוג זה בטיפול תרופתי.

==== זיהום (בהשפעת זיהום במבנה העין כולו) ====
זיהום חמור מסוג זה משפיע גם על עצם הדמעות. לרוב, זיהום מסוג זה מופיע אצל ילדים, אך גם מבוגרים עשויים לחוות אותו. בזיהום זה ישנו נזק רב לכל מבנה העין (ארובת העין, העין עצמה, וסביבתה), ולכן ברוב המקרים הוא דורש אף פינוי לבית חולים לטיפול בו.
==== סרטן ====
סרטן העצמות עשוי להתפתח גם בעצם זו, אך זה נחשב לדבר נדיר במיוחד. במקרה וזה כן קורה, אנשים החולים במחלה זו עשויים לחוות דברים כגון: כאב, רגישות מסביב לעין, נפיחות וחולשה בעצם. מקרה כזה של סרטן כנראה יטופל כמו כל מקרה של סרטן אחר- עם כימותרפיה, הקרנות, וכן ניתוח.

==קישורים חיצוניים==

* [http://www.carnit.co.il/מבנה-העין/ארובת-העין/ מאמר על ארובת העין מתוך האתר הרשמי של פרופ' אבי סלומון]
* 

== הערות שוליים ==

קטגוריה:ערכים שבהם תבנית בריטניקה אינה מתאימה
דמעות
קטגוריה:הורחב ערך בשתפ עם ויקימדיה ללא תבנית
משפט קרתיאודורי (פונקציות קונפורמיות)

משפט קרתיאודורי הוא משפט באנליזה מרוכבת הקובע כי העתקה קונפורמית מתחום פשוט קשר החסום על ידי עקומת ז'ורדן אל מעגל היחידה מורחבת באופן רציף אל שפת התחום, ומהווה הומיאומורפיזם בין עקומת הז'ורדן לבין שפת העיגול.

תוצאה זו, המהווה תוצאת המשך למשפט ההעתקה של רימן, היא משפט חשוב באנליזה מרוכבת, המהווה בסיס למחקר של התנהגות פונקציות קונפורמיות ואוניוולנטיות באזור השפה של תחום הגדרתן. טענה זו הוכחה על ידי קונסטנטין קרתיאודורי בשנת 1913. מהות המשפט היא, שתחום פשוט קשר החסום על ידי עקומת ז'ורדן לא יכול להיות "מסובך מדי", שכן הוא שקול במובן חזק לעיגול, תחום דיי פשוט.

דרישת המשפט להיותה של השפה עקומת ז'ורדן אינה הכרחית לקיומה של העתקה קונפורמיות המשרה הומיאומורפיזם על השפה. למשל, ההעתקה <math>z \mapsto z^2</math> מחצי המישור המרוכב העליון אל <math>\mathbb{C} \setminus \mathbb{R}^+</math> היא קונפורמית ואכן מורחבת להעתקה הומיאומורפית (ואפילו אנליטית) בין השפות, אך אלו אינן עקומות ז'ורדן (אינן סגורות וחסומות).

קטגוריה:משפטים באנליזה מרוכבת
אסון סן חואן איקסוואטפק

אסון סן חואן איקסואטפק התרחש בצפון מטרופולין מקסיקו סיטי, בירת מקסיקו, ב-19 בנובמבר 1984. דליפת גז בחוות מכלים של גז פחמימני מעובה הביאה לסדרה של התפוצצויות ושרפות, אשר השמידו את החווה והחריבו את העיר סן חואן איקסוואטפק (San Juan Ixhuatepec) שלידה. באסון נספו 500 עד 600 בני אדם ואלפים נפצעו. היה זה אחד האסונות התעשייתיים החמורים ביותר שהתרחשו בעולם.

==האסון==
האסון התרחש במתקן אחסון וחלוקה של גז פחמימני מעובה של חברת הדלק פמקס (PEMEX), שהכיל 54 מכלים של גז, מהם שישה מכלים כדוריים גדולים והיתר מכלים גליליים בגדלים שונים. בסך הכל הכיל המתקן בעת האסון 11,000 מטרים מעוקבים של גפ"מ. המתקן היה מוקף בבתי העיר סן חואן איקסוואטפק, שבה חיו 40,000 תושבים. 60,000 איש נוספים חיו בגבעות הסמוכות לעיר.

דליפת הגז במתקן החלה מצינור בקוטר 8 אינץ' שנקרע. עקב הדליפה נוצרה עננת גז גדולה, אשר נסחפה ברוח מערבה אל פאתי המתקן, מקום בו פעל לפיד שנועד לשרפת עודפי גז. בשעה 05:40 הצית הלפיד את עננת הגז, דבר שחולל התפוצצות גדולה, אשר חיבלה במכלים שבמתקן. הדבר יצר מוקדי דליפה נוספים, אשר הזינו את ההתלקחות שפרצה עקב ההתפוצצות. שרפות אלו הביאו לסדרה של 12 פיצוצי אד מתפשט של נוזל רותח (BLEVE) שנמשכו שעה ויותר. ההתפוצצויות החריבו את מרבית המבנים בסן חואן איקסוואטפק ושיגרו סביב מטר של שברי מתכת עד למרחק של 1,200 מטר. ההתפוצצויות והשרפות נמשכו עד לשעה 10:00 ביום המחרת.

ההתפוצצויות והשרפות גרמו למותם של 500 עד 600 איש, שאת רובם לא ניתן היה לזהות. עוד 5,000 עד 7,000 איש נפצעו פצעים קשים, רבים מהם מכוויות.

לאחר התאונה נמצא שבמתקן לא הייתה כלל מערכת לאיתור דליפות גז ושמערכת כיבוי האש במים שבו לא הייתה מספקת ונוטרלה על ידי הפיצוץ הראשון שהתרחש.

==ראו גם==
* ההתפוצצויות בגוודלחרה

==הערות שוליים==

קטגוריה:אסונות במקסיקו
קטגוריה:שרפות
קטגוריה:1984
רבוקסטין

רבוקסטין (באנגלית: Reboxetine; שם מסחרי: אדרונקס) הנה תרופה נוגדת דיכאון ממשפחת ה-NRI, שפועלת לחסימת הנשא נוראדרנלין טרנספורטר ועל ידי כך מעכבת ספיגה חוזרת של נוראפינפרין (נוראדרנלין), ומגבירה את ריכוז הנוראפינפרין. התרופה מאושרת לשימוש במדינות רבות ברחבי העולם, אף על פי שיעילותה כתרופה נוגדת דיכאון הוטלה בספק במספר מחקרים.<ref name=":0"></ref>

==שימושים רפואיים==
התרופה נפוצה לשימוש בטיפול של דיכאון, אם כי היא משמשת גם בהפרעות חרדה, הפרעת פאניקה והפרעת קשב והיפראקטיביות.

==תופעות לוואי==
תופעות הלוואי מופיעות לרוב סמוך להתחלת השימוש בתרופה ונוטות לחלוף עם הזמן, תופעות הלוואי השכיחות הן: יובש בפה, עצירות, כאב ראש, הפרעות שינה, הזעה מוגברת, עליה בקצב הלב, עליית לחץ דם, סחרחורת, הפרעות במתן שתן בעיקר בגברים, דפיקות לב (פעמת) והפרעה בזקפה; תופעות לוואי נדירות יותר שדווחו הן ירידת לחץ דם בזמן שינוי תנוחה, פרכוסים, ומעבר למאניה בעיקר במטופלים בעלי הפרעה אפקטיבית דו־קוטבית (בדומה לתרופות נוגדות דיכאון אחרות).

מטא-אנליזה מ-2011 הראתה כי הסבילות לרבוקסטין נמוכה משמעותית מ-11 תרופות נוגדות דיכאון מהדור השני שנכללו בהשוואה.<ref></ref> 

== היסטוריה ויעילות ==
התרופה פותחה על ידי חברת התרופות האיטלקית פארמיטליה ופורסמה לראשונה ב-1984; החברה ערכה את המחקרים הקליניים הראשונים.<ref></ref><ref></ref> פארמיטליה נרכשה על ידי חברת התרופות השוודית פארמסיה ב-1993,שבתורה נרכשה על ידי פייזר ב-2003.

רבוקסטין אושר לראשונה לשימוש באירופה ב-1997, ואושר באופן זמני על ידי ה-FDA ב-1999, אך בשנת 2001 האישור הזמני בוטל לאחר שיעילות התרופה לא הייתה מובהקת במחקרים נוספים.<ref></ref>

בשנת 2010, המכון הגרמני לאיכות ויעילות בטיפולי בריאות (IQEHC) פרסם תוצאות של מטה-אנליזה של נתוני ניסויים קליניים של טיפול ברבוקסטין לדיכאון אקוטי, שכללה נתונים על כ-3,000 נבדקים שפייזר ציינה אך מעולם לא פרסמה; המכון בדק את הפרסומים של פייזר ואישורי הרבוקסיטן של החברה וקבע שהנתונים האלה חסרים ברשימת הפרסום. הניתוח של מערך הנתונים המלא הראה שרבוקסטין לא היה יעיל יותר מפלסבו, אך היו לו יותר תופעות לוואי מאשר פלסבו ויותר מפלואוקסטין; המאמר הוביל לביקורת רחבה וחריפה על פייזר, ודרישה לפרסום כל נתוני הניסויים הקליניים.<ref name=":0" /><ref></ref>

==הערות שוליים==

==קישורים חיצוניים==

קטגוריה:תרופות נוגדות דיכאון
קטגוריה:אנטגוניסטים ניקוטינים
קטגוריה:NRI
פיגוע הדריסה בניו יורק (2017)

פיגוע הדריסה בניו יורק היה פיגוע דריסה אסלאמיסטי שהתרחש ב-31 באוקטובר 2017 במנהטן תחתית בניו יורק, ארצות הברית, ובו נרצחו 8 בני אדם. 

מחבל מוסלמי בן 29 דרס למוות באמצעות טנדר רוכבי אופניים בנתיב אופניים ייעודי במנהטן תחתית שבניו יורק. לאחר מכן התנגש באוטובוס תלמידים, ויצא מהרכב בקריאות "אללה אכבר" ובהנפת רובה פיינטבול ורובה אוויר. הוא נורה בבטנו והועבר לטיפול רפואי ולחקירה משטרתית. בפיגוע נרצחו 8 בני אדם ונפצעו 11.

זה פיגוע הטרור החמור ביותר בניו יורק מאז פיגועי 11 בספטמבר.

== הפיגוע ==
שעה לפני הפיגוע, שכר הרוצח טנדר בהום דיפו בניו ג'רזי, משם הגיע לגשר ג'ורג' וושינגטון ונכנס לניו יורק. הוא המשיך בנסיעה בכביש המערבי של ניו יורק, וברחוב האוסטון סטה לעבר נתיב אופניים והחל לדרוס רוכבי אופניים והולכי רגל. המחבל המשיך בדריסה לאורך מייל אחד של הכביש המערבי של ניו יורק עד לרחוב צ'אמברס בסמוך לתיכון סטויווסאנט, שם פגע באוטובוס תלמידים. אזור זה ממוקם סמוך למרכז הסחר העולמי החדש ולאנדרטה לפיגועי 11 בספטמבר.

== המחבל ==
המחבל הוא סייפולו סייפוב, מוסלמי בן 29 שהיגר לארצות הברית מאוזבקיסטן בשנת 2010 באמצעות אשרת כניסה שקיבל לאחר זכייתו בהגרלת הגרין קארד. בחקירתו הודה כי ביצע את הפיגוע בשם ארגון המדינה האסלאמית.

==ראו גם==
* טרור בארצות הברית
פיגועי דריסה אסלאמיים דומים שאירעו באירופה:
* פיגוע הדריסה בסטוקהולם (2017)
* פיגועי הדריסה בקטלוניה (2017)
* פיגוע הדריסה בניס (2016)

==קישורים חיצוניים==

* 
* 

ניו יורק (2017)
קטגוריה:פיגועי טרור אסלאמי בארצות הברית
קטגוריה:ניו יורק: פיגועי טרור
קטגוריה:פעולות טרור ב-2017
קטגוריה:2017 בארצות הברית
קטגוריה:מנהטן
קטגוריה:המדינה האסלאמית: פיגועים באמריקה
קטגוריה:מנהטן תחתית
משה ברומברג

משה ברומברג (ברעם) (1920, פיוטרקוב טריבונלסקי, פולין – 1982, טורונטו, קנדה) היה צייר יהודי למד ציור בפולין ורוסיה, פעל כצייר וכמדריך לאומנים בישראל משנות החמישים ועד סוף שנות השבעים.

יצירתו הידועה של משה ברומברג היא בתחום ציור המיניאטורות, עבודות אלו עוסקות בעיקר בסצנות מן המסורת היהודית ומן התנ"ך.

בנוסף לכך צייר בציורי שמן שעסקו בעיקר בחוויות שחווה בשואה, בתמונות נוף ישראליות ובנושאים יהודיים.

==קורות חייו==
משה ברומברג בפתיחת אחת מתערוכותיו בחברתו של [[מנחם בגין כאורח הכבוד]]

משה ברומברג נולד בשנת 1920 בפיוטרקוב טריבונלסקי, פולין. במהלך שנות ה-30 של המאה ה-20 למד אמנות בבית ספר לאמנות בסוסנוביץ. לאחר מכן הוא השתלם אצל פרופ' שוחולסקי בקרקוב ובבית ספר לציור בלבוב.

עם פרוץ מלחמת העולם השנייה נשלח, יחד עם אחיו, למחנות עבודה בכפייה, בה צייר מהווי המחנה.

משה הצליח יחד עם אחיו להימלט ממחנה העבודה לשטח שנכבש בידי ברית המועצות.

שנים רבות לאחר מכן עיצב אנדרטה לזכר הקהילה בבית הקברות בחולון.

בתקופת המלחמה שהה ארבע שנים בברית-המועצות, שם המשיך בלימודיו והתרכז בלימוד טכניקות של ציור מיניאטורות מאמנים מקומיים.

אחרי המלחמה הוא חזר ללודז', פולין ובתקופה שבין 1945–1950 הוא החל את הקריירה הארוכה והפורייה שלו כצייר, מורה, אמן ופסל.

קבוצת היצירות הראשונה שלו הייתה של ציורי שמן ורישומים, אשר הוצגו בתערוכות שונות ברחבי פולין ותיארו את הזוועות שחווה במלחמה.

בשנת 1950 עלה עם משפחתו לישראל. בתחילה התגורר בתל אביב-יפו ובשנת 1952 עבר להתגורר ברמת-גן.

בישראל החל, בעידודו של נשיא המדינה השני של מדינת ישראל, יצחק בן צבי, בפרויקט חדש וארוך של ציורים מיניאטוריים ייחודיים בצבעי טמפרה, על נושאים מקראיים שונים.

בשנת 2020 במסגרת שיקום ושיחזור "צריף הנשיא" ששימש כאולם קבלת הפנים של נשיא ישראל יצחק בן צבי ורעייתו רחל ינאית התגלתה קורה מעוטרת במיניאטורות שצייר עבור בית הנשיא. 

הקורה שוחזרה והושבה למקומה בטקס חגיגי בנוכחות בנו.<ref></ref>

מאוחר יותר, החל לעבוד בעיקר בציורי שמן, על נושאים שונים, החל בדיוקנאות של רבנים, פרטיזנים בפעולה או נוף ישראלי.

בשנות ה-70 היה יועץ אמנותי של מוזיאון רמת גן. הוא הודח מתפקידו על ידי ראש העירייה, ישראל פלד, לאחר שהחתים את חותמת העירייה על גוף יצירות יקרות ערך מאוסף צייטלין.

בשנת 1979 עבר להתגורר אצל משפחת בנו בטורונטו, קנדה שם המשיך בעבודתו עד פטירתו בשנת 1982.

ציוריו הוצגו בתערוכות יחיד וקבוצתיות רבות בארץ ובקנדה וזכה בפרסים שונים, כיום מוצגות עבודות האמנות שלו בגלריות ובמוזיאונים שונים בארץ ובשנת 2017 נפתחה תערוכה רטרוספקטיבית של עבודתו בפולין.

==קישורים חיצוניים==

* [http://museum.imj.org.il/artcenter/newsite/he/?artist=ברומברג,%20משה משה ברומברג במרכז המידע לאומנות ישראלית, מוזיאון ישראל, ירושלים]
* [https://moshebromberg.com/ אתר האומן] 

==הערות שוליים==

קטגוריה:ישראלים ילידי פולין
קטגוריה:ציירים ישראלים
קטגוריה:ניצולי השואה: פולין
קטגוריה:רמת גן: אישים
קטגוריה:ציירים יהודים פולנים
קטגוריה:פולנים שנולדו ב-1920
קטגוריה:ישראלים שנולדו ב-1920
קטגוריה:ישראלים שנפטרו ב-1982
מבצע שבר ענן

מבצע שבר ענן היה מבצע צבאי שבוצע על ידי גדוד 51 של חטיבת גולני באוגוסט 1999 על יד קלעת דובאי בדרום לבנון.

==רקע==
בעקבות הערכה שחזבאללה מתכנן להוציא פיגוע בשטח ישראל, נשלחה הפלוגה המסייעת של גדוד 51 של חטיבת גולני להניח מארבים באזור נחל סלוקי. מפקד המבצע היה מג"ד 51 סא"ל אילן אטיאס, שישב בעמדת פיקוד קדמית במוצב ציפורן. את הכוח בשטח הוביל יואב ירום, מפקד הפלוגה המסייעת של גדוד 51. "מחלקת השבע" בפיקודו של שחר בטיטו ויואב המ"פ הציבה מארב בחאלת א-נבעה בצפון הואדי, מחלקת הסיור בפיקודו של נוה אבנטל הציבה מארב בואדי אצטבל עם זירת מטענים במרכז הגזרה. ו"מחלקת השמונה" בפיקודו של רועי גרינבלד יחד עם משה דנגור, סגן מפקד הפלוגה, הציבה מארב בחורבת המבצר הצלבני קלעת דובאי בדרום הגזרה.

== מהלך המבצע ==
היום הראשון עבר ללא אירועים מיוחדים, אך עם אור ראשון בבוקר למחרת תקפו מחבלים את אחד המארבים של גדוד 51, שהיה ממוקם במבצר. המחבלים זיהו את הכוח במבצר וזרקו רימונים דרך החלונות לאולם המרכזי. ממכת האש הראשונה נפצעו שלושה לוחמים, בהם מפקד המחלקה. המחבלים החלו לסגת והתפתח קרב רדיפה אחריהם. הסמ"פ, משה דנגור, יצא מהמבצר עם מספר לוחמים והחל במרדף, והמ"פ יואב יצא עם מספר לוחמים על מנת לחסום את נתיב בריחת המחבלים.

המחבלים שנלכדו בין הכוחות נכנסו לעמדה שהוכנה מראש בגוש גדול של שיחים וסלעים ופתחו באש מדויקת לעבר הכוח המסתער. במהלך ההתקדמות נפגעו שניים מהלוחמים ולוחם נוסף נותק מהכוח. הסמ"פ, שנותר עם שני לוחמים בלבד, ניסה להסתער שוב, אך נתקל באש מדויקת שירו המחבלים. מהצד השני כיתר יואב המ"פ את המחבלים וביקש סיוע לפינוי הנפגעים. המג"ד, ששהה במוצב, הצטרף לכוחות שבשטח על מנת לעזור בקרב. המח"ט צ'יקו תמיר נתן פקודה לפנות את הפצועים ולפגוע במחבלים. היה חשש שחזבאללה יתחיל להפגיז את הכוחות בשטח. המג"ד התקדם לעבר המחבלים ופרס את הכוח לקראת ההסתערות. המחבלים שהיו ערוכים בעמדה מוסתרת פתחו באש לעבר כוח המג"ד. מהאש נהרג חייל אחד ושלושה לוחמים נפצעו, בהם המג"ד.

בעקבות הסתבכות הקרב הגיעו אל עמדת הפיקוד במוצב ציפורן קצינים בכירים בהם מפקד האוגדה תא"ל אפי איתם. בעקבות פציעתו של המג"ד החליט המח"ט להצטרף לכוחות הלוחמים. בהוראת המח"ט החלו תותחים של צה"ל בירי למיסוך עשן על מנת למנוע חשיפה של הכוחות בשטח. בשלב זה המח"ט נתן הוראה ליואב המ"פ להסתער ולתקוף את המחבלים. כעבור מספר דקות של לחימה דיווח המ"פ ששלושת המחבלים בחולייה נהרגו. רק עם רדת החשיכה חזרו הכוחות הלוחמים חזרה למוצב.

[[מבצר דובייה]]

==תוצאות המבצע==
שלושת המחבלים שנהרגו בתקרית היו חבלנים מיומנים, והמבצע פגע ביכולת המבצעית של חזבאללה. המחבלים היו בדרכם להטמין מטענים לרגלי עמדת התצפית במוצב צבעוני. אחד מחברי החוליה היה אחראי החבלה של חזבאללה בגזרה והיה אחראי להנחת זירת המטענים שהרגה את סמ"ר וסגן , לוחם וקצין בגדוד 51, ב-25 בנובמבר 1998. במבצע "שבר ענן" נפלו סמ"ר וסמל . שבעה נוספים נפצעו, בתוכם סא"ל אילן אטיאס מפקד גדוד 51.

==לקריאה נוספת==
* משה (צ'יקו) תמיר, מלחמה ללא אות, הוצאת מערכות - משרד הביטחון, 2005, עמודים 229–232.
* 

==הערות שוליים==

שבר ענן
קטגוריה:המערכה ברצועת הביטחון
קטגוריה:1999 בישראל
קטגוריה:חטיבת גולני: קרבות ומבצעים
לאנדרו קסטייאנוס

אנדרס לאנדרו קסטייאנוס סרנו (בספרדית: Andrés Leandro Castellanos Serrano) הוא כדורגלן קולומביאני במשחק בעמדת השוער בקבוצת אינדפנדיינטה סנטה פה מהליגה הבכירה.

==קריירת מועדונים==
שיחק בין השנים 2000-2010 בקוקוטה דפורטיבו עם הפסקות קצרות בקבוצות פומאס דה קסנרה ודפורטיבו פריירה. ברוב הזמן שיחק כשוער מחליף והשיג את תואר האליפות הראשון שלו ב-2006 כאשר קוקוטה דפורטיבו הדהימה את כולם כשזכתה באליפות הקלאוסורה. הוא אומנם לא היה השוער הראשון של הקבוצה אלא מחליפו של רובינסון ספאטה, אבל היה חלק מהסגל שרשם הישג שיא בגביע ליברטדורס 2007 כאשר קוקוטה, תחת המאמן חורחה ברנל, הגיעה לחצי הגמר והודחה על ידי בוקה ג'וניורס. לטורניר היבשתי של 2008 כבר היה קסטייאנוס השוער הראשון של הקבוצה שסיימה את שלב הבתים במקום הראשון, אך הודחה בשמינית הגמר על ידי סנטוס.

בינואר 2011 הצטרף לאמריקה קאלי והפך לשוער הבכיר לאחר שהציג יכולת נהדרת במשחקי ההכנה. לאחר כחצי שנה במדי אמריקה ולקראת טורניר הקלאוסורה, עזב קסטייאנוס את אמריקה עקב עיכוב במשכורת שלו שנבעה מהבעיות הכלכליות אליהן נקלעה הקבוצה. קסטייאנוס עזב את האדומים והצטרף ליריבה העירונית, דפורטיבו קאלי, ביולי 2011, לאחר שהשוער הפרגוואי, ויקטור סנטוריון, עזב את הקבוצה.

ב-2012 עבר קסטייאנוס לשחק באינדפנדיינטה מדיין ורשם במדיה את אחד מהטורנירים הטובים בקריירה שלו. היה אחד השוערים המצטיינים בליגה בטורניר האפרטורה של 2012 וספג רק 21 שערים ב-23 הופעות, פחות משער למשחק. הצטיין גם במפגשי הקלאסיקו מול אתלטיקו נסיונל ובאחד אף הדף פנדל. קסטייאנוס הצטיין בפלייאוף והיה מהגורמים העיקריים לכך שמדיין עלתה לגמר מול מיונאריוס בו הפסידה בדו-קרב פנדלים, כאשר קסטייאנוס הודף את אחד מהפנדלים. הוא נבחר במקום השלישי בדירוג השחקן המצטיין של אותו טורניר.

בינואר 2015 עבר לשחק באינדפנדיינטה סנטה פה, אך שימש שם כשוער מחליף לרובינסון ספאטה, אוו ספאטה שהיה השוער הראשון בקוקוטה דפורטיבו כאשר זו זכתה באליפות. הוא היה שותף לזכייה ההיסטורית של הקבוצה בקופה סודאמריקנה 2015 וכן בגביע סורוגה בנק 2016. בטורניר הקלאוסורה של 2016, שימש כשוער הראשון של סנטה פה ועזר לה לזכות באליפות התשיעית שלה. ב-18 בפברואר 2017 שבר קסטייאנוס את שיאו של אגוסטין חוליו, שוער עבר בסנטה פה, כאשר לא קיבל שער במשך 637 דקות בזמן שקבוצתו לא הפסידה לאורך 19 מחזורים.

==נבחרת לאומית==
קסטייאנוס זומן לראשונה לנבחרת הלאומית ב-9 בנובמבר 2014 למשחקי הידידות מול ו, ובנוסף הוא זומן גם למחזורי הסיום של מוקדמות מונדיאל 2018, אך בכל המשחקים הנ"ל הוא לא שותף. את הופעת הבכורה שלו בנבחרת, והיחידה שלו עד כה, ערך כאשר שיחק במשך 90 דקות במשחק ידידות מול נבחרת קוריאה הדרומית, שנערך בעיר סוואן שבקוריאה הדרומית ב-10 בנובמבר 2017. נבחרתו הפסידה בתוצאה 1:2 לנבחרת המקומית.

==תארים==
* זכה באליפות קולומביה עם קוקוטה דפורטיבו (קלאוסורה 2006)
* זכה באליפות קולומביה עם אינדפנדיינטה סנטה פה (קלאוסורה 2016)
* זכה בגביע סודאמריקנה עם אינדפנדיינטה סנטה פה (2015)
* זכה בגביע סורוגה בנק עם אינדפנדיינטה סנטה פה (2016)
* זכה בסופר קאפ הקולומביאני עם אינדפנדיינטה סנטה פה (2015, 2017)

== קישורים חיצוניים ==

== הערות שוליים ==

קטגוריה:כדורגלנים קולומביאנים
קטגוריה:שוערי כדורגל קולומביאנים
קטגוריה:כדורגלני דפורטיבו פריירה
קטגוריה:כדורגלני אמריקה קאלי
קטגוריה:כדורגלני דפורטיבו קאלי
קטגוריה:כדורגלני אינדפנדיינטה סנטה פה
קטגוריה:כדורגלני אינדפנדיינטה מדיין
קטגוריה:כדורגלני קוקוטה דפורטיבו
קטגוריה:כדורגלני נבחרת קולומביה
קטגוריה:ילידי 1984
גביע הפדרציה 1990

גביע הפדרציה 1990 הייתה התחרות ה-28 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מרכז הטניס בנורקרוס, ארצות הברית. התחרות נערכה בחסות של NEC.

התחרות החלה ב-21 ביולי בהשתתפות 47 נבחרות והסתיימה ב-29 ביולי 1990.

נבחרת ארצות הברית ניצחה במשחק הגמר את נבחרת ברית המועצות וזכתה בגביע בפעם ה-14 בתולדות הנבחרת.

==מתכונת התחרות==
בעקבות גידול הנבחרות המשתתפות היה צורך ב-2 סיבובים מוקדמים לקביעת 32 נבחרות שישתתפו בתחרות הראשית. כמקובל היה גם סבב תנחומים בו השתתפו גם מנצחי סיבוב הראשון של המוקדמות.
==מהלך התחרות==

===משחק הגמר===
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | ארצות הברית 2
! colspan="2" align="center" |ארצות הברית, נורקורס 29 ביולי 1990 משטח קשה
! colspan="5" align="center" | ברית המועצות 1
|- bgcolor=#ddfddf
! colspan="4" " |.
| 1
| 2
| 3
|-
! rowspan="2"| 1
| || ג'ניפר קפריאטי || ||7||6||
|-
| || ליילה מסחי|| ||6||2 ||
|-bgcolor= #EAE3D8
! rowspan="2"| 2
| || זינה גריסון|| ||6 ||3|| 3
|- bgcolor= #EAE3D8
| || נטשה זברבה || ||4 ||6||6
|-
! rowspan="2"| 3
| ||ג'יג'י פרננדס/זינה גריסון || ||6||6||
|-
| ||לריסה ניילנד/נטשה זברבה|| ||4||3||
|}

==ישראל בתחרות==
בנבחרת השתתפו יעל סגל, לימור זלץ ואילנה ברגר. בסיבוב המוקדם השני הן נפגשו עם וניצחו 0:2. בסיבוב הראשון הן נפגשו עם וניצחו 0:3. בסיבוב השני הן נפגשו עם והפסידו 0:2.

==קישורים חיצוניים==
* [https://www.fedcup.com/en/draws-results/tie.aspx?id=W-FC-1990-WG-M-USA-URS-01 אתר התחרות]

קטגוריה:ג'ורג'יה: ספורט
קטגוריה:גביע הפדרציה
קטגוריה:תחרויות גביע הפדרציה בארצות הברית
קטגוריה:תחרויות טניס ב-1990
מחנה הוואסונג

מחנה הוואסונג (בהנגול: 화성 제16호 관리소 באנגלית: Hwasŏng או Hwaseong) הוא מחנה עבודה לאסירים פוליטיים בצפון האמגיונג, שבקוריאה הצפונית. שמו הרשמי הוא קוואן-לי-סו (מושבת מחנה עבודה) מספר 16.

מחנה הריכוז מתופעל כמחנה עבודה שאליו נכנסים אסירים למאסר לכל החיים, ללא אפשרות שחרור או חנינה. שטחו כ-549 קילומטרים רבועים והוא הכלא הגדול ביותר בצפון קוריאה.

מספר האסירים מוערך בכ-20,000, והם מוגדרים כ"גורמים העוינים את המפלגה או את המהפכה" בגין פעולות כגון התנגדות לשלטונו של קים ג'ונג איל. אסירים רבים הם בני משפחה של חשודים בהתנגדות לשלטון.

חלק מעבודות הכפייה כוללות חפירת מנהרות למתקן הניסויים הגרעיניים פונגיי-רי, המהווה מתקן תת-קרקעי (היחידי) לניסויים גרעיניים של צפון קוריאה ונמצא 2 קילומטרים בלבד מהמחנה, תוך חשיפה לקרינה רדיואקטיבית גבוהה. אותו מתקן קרס על עצמו באוקטובר 2017, לאחר מספר ניסויים גרעיניים ולאחר שאזהרות צפון קוריאה על ידי מומחים בין לאומיים שההר בו חצוב המתקן סובל מסינדרום ההר העייף ועלול לקרוס בכל רגע. 200 עובדים נהרגו באירוע.

מעט הדיווחים הקיימים בנושא זכויות אדם במחנה מתארים מציאות קשה של עבודת פרך תמידית, מעט שעות שינה ותת תנאים. תיאורים קשים כוללים אסירים המוצאים להורג במכות פטיש לאחר שכרו לעצמם את קברם ונשים שנאנסות על ידי השומרים ונרצחות לאחר מכן. 

== ראו גם ==
* מחנה קאצ'ון

קטגוריה:מחנות ריכוז בקוריאה הצפונית
גביע הפדרציה 1991

גביע הפדרציה 1991 הייתה התחרות ה-29 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מרכז הטניס בנוטינגהאם, אנגליה. התחרות נערכה בחסות של NEC. 

התחרות החלה ב-18 ביולי בהשתתפות 56 נבחרות והסתיימה ב-28 ביולי 1991.

נבחרת ספרד ניצחה במשחק הגמר את נבחרת ארצות הברית וזכתה בגביע בפעם הראשונה בתולדות הנבחרת.

==מתכונת התחרות==
בעקבות גידול הנבחרות המשתתפות 32 קבוצות ערכו 2 סיבובים בהם נקבעו שמונה נבחרות שיועלו לתחרות הראשית. הם הצטרפו ל-24 קבוצות שהעפילו ישירות לתחרות הראשית שהתקיימה במסגרת "הבית העולמי".

בסיום התחרות של הבית העולמי נערכו משחקים נוספים בהם נקבעו 4 קבוצות (ברזיל, פורטוגל, יוון ויוגוסלביה) שבגביע הפדרציה 1992 יחלו את התחרות מהתמודדות אזורית.

==מהלך התחרות==

===משחק הגמר===
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | ארצות הברית 1
! colspan="2" align="center" |בריטניה, נוטינגהאם 28 ביולי 1991 משטח קשה 
! colspan="5" align="center" | ספרד 2
|- bgcolor=#ddfddf
! colspan="4" " |.
| 1
| 2
| 3
|-
! rowspan="2"| 1 
| || ג'ניפר קפריאטי || ||4||7||6 
|-
| || קונצ'יטה מרטינס|| ||6||6 ||1 
|-bgcolor= #EAE3D8
! rowspan="2"| 2
| || מרי ג'ו פרננדס|| ||3 ||4|| 
|- bgcolor= #EAE3D8 
| || ארנצ'ה סנצ'ס ויקאריו || ||6 ||6|| 
|-
! rowspan="2"| 3
| || ג'יג'י פרננדס/זינה גריסון || ||6||1|| 1 
|- 
| ||קונצ'יטה מרטינס/ארנצ'ה סנצ'ס ויקאריו|| ||3||6||6 
|}

==ישראל בתחרות==
בנבחרת השתתפו יעל סגל, לימור זלץ ואילנה ברגר. בסיבוב המוקדם הראשון הן נפגשו עם וניצחו 1:2. בסיבוב המוקדמות השני הן נפגשו עם וניצחו 0:3. בסיבוב השני הן נפגשו עם וניצחו 0:3.

במשחקי הבית העולמי הן נפגשו עם והפסידו 1:2.

במשחקי מבחן הן נפגשו עם וניצחו 0:2. כתוצאה מכך הנבחרת המשיכה להתמודד בבית העולמי גם לעונת 1992.

==קישורים חיצוניים==
* [https://web.archive.org/web/20171107003905/https://www.fedcup.com/en/draws-results/tie.aspx?id=W-FC-1991-WG-M-ESP-USA-01 נתוני משחק הגמר]

קטגוריה:תחרויות טניס ב-1991
קטגוריה:הממלכה המאוחדת: תחרויות טניס
קטגוריה:גביע הפדרציה
קטגוריה:נוטינגהאם: ספורט
גביע הפדרציה 1992

גביע הפדרציה 1992 הייתה התחרות ה-30 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מרכז הטניס בפרנקפורט. התחרות נערכה בחסות של NEC. 

תחרויות אזוריות החלו באפריל 1992. התחרות של הבית העולמי החלה ב-13 ביולי בהשתתפות 32 נבחרות והסתיימה ב-19 ביולי 1992.

נבחרת גרמניה ניצחה במשחק הגמר את נבחרת ספרד וזכתה בגביע בפעם השנייה בתולדות הנבחרת.

==מתכונת התחרות==
בעקבות גידול הנבחרות תחילה נערכו תחרויות אזוריות:

* בית אמריקה כלל 16 נבחרות. נבחרות מקסיקו וצ'ילה העפילו למשחקי הבית העולמי.
* בית אסיה/אוקיאניה כלל 8 נבחרות. נבחרת קוריאה הדרומית העפילה למשחקי הבית העולמי.
* בית אירופה/אפריקה כלל 16 נבחרות. נבחרת דרום אפריקה העפילה למשחקי הבית העולמי.

משחקי הבית העולמי בהשתתפות 32 קבוצות נערכו בגרמניה.

בסיום התחרות של הבית העולמי נערכו משחקים נוספים בהם נקבעו 4 קבוצות (, , ו) שבגביע הפדרציה 1993 יחלו את התחרות בבית העולמי. יתר 12 קבוצות (, , , , , , , , , , ו) ירדו לתחרויות אזוריות.

==מהלך התחרות==

===משחק הגמר===
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | גרמניה 2
! colspan="2" align="center" |גרמניה, פרנקפורט 19 ביולי 1992 משטח חימר 
! colspan="5" align="center" | ספרד 1
|- bgcolor=#ddfddf
! colspan="4" " |.
| 1
| 2
| 3
|-
! rowspan="2"| 1 
| || אנקה הובר || ||6||6||6 
|-
| || קונצ'יטה מרטינס|| ||3||7 ||1 
|-bgcolor= #EAE3D8
! rowspan="2"| 2
| || שטפי גראף|| ||6 ||6|| 
|- bgcolor= #EAE3D8 
| || ארנצ'ה סנצ'ס ויקאריו || ||4 ||2|| 
|-
! rowspan="2"| 3
| || אנקה הובר/ברברה ריטנר || ||1||2|| 
|- 
| ||קונצ'יטה מרטינס/ארנצ'ה סנצ'ס ויקאריו|| ||6||6|| 
|}

==ישראל בתחרות==
בנבחרת השתתפו יעל סגל, לימור זלץ ואנה סמשנובה. הנבחרת שיחה בבית העולמי. בסיבוב הראשון הן נפגשו עם והפסידה 0:3. 
במשחקי הבית העולמי הן נפגשו עם והפסידו 1:2.

במשחקי מבחן הן נפגשו עם והפסידה 0:3. כתוצאה מכך הנבחרת ירדה מהבית העולמי לתחרויות אזוריות.

==קישורים חיצוניים==
* [https://web.archive.org/web/20171107004445/https://www.fedcup.com/en/draws-results/tie.aspx?id=W-FC-1992-WG-M-GER-ESP-01 נתוני משחק הגמר]

קטגוריה:תחרויות טניס ב-1992
קטגוריה:תחרויות גביע הפדרציה בגרמניה
קטגוריה:גביע הפדרציה
קטגוריה:פרנקפורט: תחרויות ספורט
אוסטין ג'יפסי

אוסטין ג'יפסי (באנגלית: Austin Gipsy) הוא רכב שטח, מאופיין על ידי הנעה 4x4, מתוצרת יצרנית הרכבה-בריטית "Austin Motor Company" אשר יוצר בין השנים 1958–1967.

==אוסטין ג'יפסי 4x4==
דגמי "אוסטין ג'יפסי" יוצרו ב-בריטניה ובנוסף הורכבו ב-אוסטרליה, ניו זילנד ו- קולומביה.

סך הכול יוצרו 21,208 יחידות.

תאוצת "אוסטין ג'יפסי" מ-0–50 מייל (80.46 ק"מ) היא 23 שניות.

מרכב השלדה של דגמי ה-"אוסטין ג'יפסי" הוגדרו: "SWB :short wheel base."

==תצורות "אוסטין ג'יפסי"==

* סדרה 1
* סדרה 2

==סדרה 1==
* רכב שטח - גג פתוח
* רכב שטח - גג סגור
===סדרה 2===
* טנדר 4x4

==תמונות==
<gallery mode="packed" heights="120">
קובץ:Austin Gipsy Pickup.jpg | אוסטין ג'יפסי בתצורת טנדר
קובץ:3ème Salon des tracteurs anciens - Moulin de Chiblins - 18082013 - Austin BMC Gipsy G 4 M 10 - 1967 - droite.jpg | אוסטין ג'יפסי בתצורת טנדר, שנת 1967
קובץ:3ème Salon des tracteurs anciens - Moulin de Chiblins - 18082013 - Austin BMC Gipsy G 4 M 10 - 1967 - arrière.jpg | אוסטין ג'יפסי בתצורת טנדר, שנת 1967
קובץ:Austin Gipsy at Schoorl, The Netherlands pic3.JPG | אוסטין ג'יפסי 
קובץ:Austin Gipsy.jpg | אוסטין ג'יפסי 
קובץ:Austin Gipsy (6779047184).jpg | אוסטין ג'יפסי
קובץ:Austin Gipsy (4487426154).jpg | אוסטין ג'יפסי
קובץ:Austin Gipsy (1965) (28019598426).jpg | אוסטין ג'יפסי
קובץ:Austin Gipsy Fire Truck (1963) - 29401840691.jpg | אוסטין ג'יפסי, שנת 1963
קובץ:Corbridge Classic Car Show 2013 9232114245.jpg | אוסטין ג'יפסי
קובץ:1959 Austin Gipsy series 1 at the Whitton Museum.jpg | אוסטין ג'יפסי שנת 1959 
קובץ:Austin Gipsy Breakdown Truck (1960) - 29398250182.jpg | אוסטין ג'יפסי שנת 1960 
</gallery>
==ראו גם==
* אוסטין צ'אמפ
* אוסטין K5
* אוסטין K2/Y

==לקריאה נוספת==
* [http://www.mossmotoring.com/profile-austin-gipsy/ אוסטין ג'יפסי - פרופיל] (mossmotoring)
==קישורים חיצוניים==

* [https://www.youtube.com/watch?v=sSvGzANom9I אוסטין ג'יפסי] (0:57), יו-טיוב
* [https://www.youtube.com/watch?v=IoHMzlpt8Wc אוסטין ג'יפסי] (0:31), יו-טיוב

==הערות שוליים==

קטגוריה:רכבי שטח קטנים
קטגוריה:טנדרים
קטגוריה:דגמי מכוניות שהושקו ב-1958
קטגוריה:מכוניות בריטיות
ג'יפסי
קטגוריה:כלי רכב צבאיים
איגור סימוטנקוב

איגור ויטאלייביץ' סימוטנקוב (ברוסית: Игорь Витальевич Симутенков; נולד ב-3 באפריל 1973 במוסקבה) הוא מאמן כדורגל רוסי, כדורגלן לשעבר.

כיום, הוא עובד כעוזר מאמן בזניט סנקט פטרבורג.

== קריירת מועדונים ==
סימוטנקוב התחיל את הקריירה המקצוענית שלו בליגה הסובייטית עם דינמו מוסקבה ב-1990. הוא בילה את חמש השנים הבאות עם דינמו, שלוש העונות האחרונות בליגה הרוסית, שבה התבלט כמלך שערים עם 21 שערים בעונת 1994 והוכתר לכדורגלן השנה. לאחר שעבר לסרייה א' הוא שיחק בשורות רג'אנה ובמשך חמש עונות שיחק באיטליה (האחרונה עם בולוניה), כשהוא מבקיע 23 שערים.

בשנת 1999, הוא עבר למועדון הספרדי טנריף, ושיחק בה 3 עונות. הוא חתם בקנזס סיטי וויזארדס ב-2002, מליגת MLS והיה לכדורגלן הרוסי הראשון שמשחק בארצות הברית. איגור הבקיע ארבעה שערים בעונתו הראשונה (ועוד אחד בגמר), שבעה שערים בעונתו השנייה (ועוד שניים בשלבי הפלייאוף), לפני שפציעה במהלך עונתו השלישית השביתה אותו ממשחק והבקיע שער בודד. הוא הבקיע את שער הזהב בגמר של 2004 גביע ארצות הברית הפתוח, אך שוחרר על ידי הוויזארדס בעונת 2004 וחזר לרוסיה כשהוא חותם על חוזה עם רובין קאזאן.

בסוף עונת 2005, הופיע 3 פעמים בלבד במדי רובין, ולבסוף הכריז על פרישתו מכדורגל מקצועי. הוא אמר שכבר אינו מסוגל לשמור על רמת משחק גבוהה בשל פציעות חוזרות ונשנות. עם זאת, ב-2006 עוד נכלל בסגל של דינמו וורונז', מהליגה השנייה.

סימוטנקוב ידוע בשל פרשת סימוטנקוב שבו בית הדין האירופאי לצדק הכיר בהשפעה הישירה של הסכם השותפות בין הקהילה האירופית ורוסיה. בפסק דין זה נמצאו פריצות בחקיקה של האיחוד האירופי בעניין אזרחותו הספרדית.

== קריירה בינלאומית ==
סימוטנקוב כבש תשעה שערים ב-20 גביעים במדי נבחרת רוסיה, ששיחקה ביורו 1996, אך הופעתו האחרונה הייתה ב-1998.

== קריירת אימון ==
ב-2007 הוא אימן קבוצהמהליגה השנייה קבוצת טורפדו-RG. מ-2007 עד סוף שנת 2009, אימן את נבחרת רוסיה שהורכבה מילידי 1993. ב-18 בדצמבר 2009, מונה לעוזר מאמן בזניט סנקט פטרבורג עם לוצ'אנו ספאלטי כמאמן ראשי.
== חיים אישיים ==
הוא נשוי ליוליה ולשניים בן בשם ואדים סימוטנקוב, שנולד להם בטנריפה, ספרד ב-4 באוגוסט 2001. הוא בוגר אקדמיית זניט סנקט פטרבורג ובעונת 2018/19 שיחק במדי זניט ב'. ב-12 ביולי 2021 צורף לרשימת שחקני זניט סנקט פטרבורג לעונת 2021/2022 בליגת העל הרוסית בכדורגל.<ref></ref>

== קישורים חיצוניים ==

* [http://www.rsssf.com/miscellaneous/simutenkov-intlg.html איגור סימוטנקוב באתר RSSSF]
* [http://rusteam.permian.ru/players/simutenkov.html פרופיל שחקן] 
* [http://en.fc-zenit.ru/main/team/zenit/coaches/323.html איגור סימוטנקוב] באתר זניט
== הערות שוליים ==

קטגוריה:כדורגלנים רוסים
קטגוריה:חלוצי כדורגל רוסים
קטגוריה:מוסקבה: כדורגלנים
קטגוריה:חלוצי כדורגל סובייטים
קטגוריה:כדורגלנים סובייטים
קטגוריה:כדורגלני רג'יאנה
קטגוריה:כדורגלני בולוניה
קטגוריה:כדורגלני טנריפה
קטגוריה:כדורגלני דינמו מוסקבה
קטגוריה:כדורגלני רובין קאזאן
קטגוריה:כדורגלני נבחרת רוסיה
קטגוריה:מאמני כדורגל רוסים
קטגוריה:כדורגלני ספורטינג קנזס סיטי
קטגוריה:כדורגלני יורו 1996
קטגוריה:אמריקאים ממוצא רוסי
קטגוריה:רוסים שנולדו ב-1973
אוסטין FX3

אוסטין FX3 (באנגלית: Austin FX3) היא מכונית בתצורת מונית, 3 דלתות אשר יוצרה על ידי "Austin Motor Company" בממלכה המאוחדת, בשנים 1948–1958.

==אוסטין FX3==
דגמי אוסטין FX3 שירתו בעיר לונדון ובעוד ערים מרכזיות בממלכה המאוחדת.

דגמי אוסטין FL1 ואוסטין FX3 שירתו בלונדון בשנים 1948–1958. מדגם אוסטין FL1 יוצרו 7,267 יחידות. מדגם אוסטין FX3 יוצרו 12,435 יחידות.

==תמונות==
<gallery mode="packed" heights="130">
קובץ:1958 Austin FX3 Taxicab at Capel Manor, Enfield, London, England.jpg | אוסטין FX3, שנת 1958 (צולם בלונדון)
קובץ:Austin FX3 Metropolitan taxi (1958) - 30178349803.jpg | אוסטין FX3, שנת 1958 (צולם בלונדון)
קובץ:Austin FX3 (3954351662).jpg| אוסטין FX3 
קובץ:Austin FX3 (3953569425).jpg | אוסטין FX3 
קובץ:Austin FX3 Taxi Cab (9906798115).jpg | אוסטין FX3
</gallery>

==ראו גם==
* מונית
* אוסטין FX4
* TX1
* LTI TX1 
* LTI TXII
* TX4

==קישורים חיצוניים==

* [http://www.coys.co.uk/cars/1956-austin-fx3-taxi אוסטין FX3]
* [https://www.youtube.com/watch?v=24H764Ok0iE אוסטין FX3] (1:38), באתר יוטיוב
* [https://www.youtube.com/watch?v=adUgXIVCN5I אוסטין FX3] (4:31), באתר יוטיוב

==הערות שוליים==

קטגוריה:מוניות
קטגוריה:דגמי מכוניות שהושקו ב-1948
קטגוריה:מכוניות בריטיות
FX3
קטגוריה:לונדון: מוניות
למולדת שובי רוני

אשר מזרחי, מחבר הפיוט
למולדת שובי רוני הוא אחד מהפיוטים הנודעים שחיבר הפייטן והמשורר אשר מזרחי, אשר מושר ונפוץ בקרב קהילות יוצאי צפון אפריקה.

== אודות הפיוט ==
הפיוט חובר עת שמזרחי שהה בתוניסיה, לאחר שנמלט מארץ ישראל לאחר מאורעות תרפ"ט. מזרחי בחר לכתוב את הפיוט מפי דוֹד הפונה לרעיה במילות חיבה, וקורא לה לשוב למולדת ואל דודהּ, לשוב אל מקורה ואל עצמיותה, ולחדש ימיה כקדם. בין מילות הפיוט, שילב את שמו באקרוסטיכון.

מזרחי הלביש את מילות הפיוט על הלחן של השיר הערבי "לאמוני אללי יגירו מני" של הזמר הדי ג'ואיני, המבוסס על "סיכא אספניול" מהנובה האלג'יראית.

במשך השנים, זכה הפיוט לביצועים רבים, בהם של אמיל זריהן, חיים משה, ליאור אלמליח, אורית עטר, משה חבושה, מידד טסה, הפרויקט של רביבו ועוד, וכיום נפוץ בקרב יוצאי קהילות צפון אפריקה בכלל, ותוניסיה ומרוקו בפרט.

==קישורים חיצוניים==
*[https://youtu.be/i_dXD2OmVf0 הפייטן הנודע אמיל זריהן בביצוע 'למולדת שובי רוני' במשכן האופרה בתל אביב]
* 
* [https://m.youtube.com/watch?v=TA2VeEfPx3k למולדת שובי רוני], בביצועו של אמיל זריהן, באתר יוטיוב
* [http://kehilotsharot.org.il/למולדת-שובי-רוני/ למולדת שובי רוני], באתר קהילות שרות
* [https://merkazruach.nli.org.il/makor/yrvshlym-shr-btvnysyh ירושלים אשר בתוניסיה], נאמן למקור, הספרייה הלאומית
קטגוריה:שירי אשר מזרחי
גביע הפדרציה 1993

גביע הפדרציה 1993 הייתה התחרות ה-31 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מרכז הטניס בפרנקפורט. התחרות נערכה בחסות של NEC. 

תחרויות אזוריות החלו באפריל 1993. התחרות של הבית העולמי החלה ב-19 ביולי בהשתתפות 32 נבחרות והסתיימה ב-25 ביולי 1993.

נבחרת ספרד ניצחה במשחק הגמר את נבחרת אוסטרליה וזכתה בגביע בפעם השנייה בתולדות הנבחרת.

==מתכונת התחרות==
בעקבות גידול הנבחרות תחילה נערכו תחרויות אזוריות:

* בית אמריקה כלל 18 נבחרות. נבחרות קולומביה, אורוגוואי, פרו וצ'ילה העפילו למשחקי הבית העולמי.
* בית אסיה/אוקיאניה כלל 9 נבחרות. נבחרת אינדונזיה, סין וניו זילנד העפילו למשחקי הבית העולמי.
* בית אירופה/אפריקה כלל 24 נבחרות. נבחרת בלגיה, קרואטיה, בריטניה, ישראל ולטביה העפילה למשחקי הבית העולמי.

משחקי הבית העולמי בהשתתפות 32 קבוצות נערכו בגרמניה.

בסיום התחרות של הבית העולמי נערכו משחקים נוספים בהם נקבעו 8 קבוצות (, , , , , , ו) שבגביע הפדרציה 1994 יחלו את התחרות בבית העולמי. יתר 8 קבוצות (, , , , , , ו) ירדו לתחרויות אזוריות.

==מהלך התחרות==

===משחק הגמר===
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | אוסטרליה 0
! colspan="2" align="center" |גרמניה, פרנקפורט 25 ביולי 1993 משטח חימר 
! colspan="5" align="center" | ספרד 3
|- bgcolor=#ddfddf
! colspan="4" " |.
| 1
| 2
| 3
|-
! rowspan="2"| 1 
| || מישל ג'גרד-לאי || ||0||2|| 
|-
| || קונצ'יטה מרטינס|| ||6||6 || 
|-bgcolor= #EAE3D8
! rowspan="2"| 2
| || ניקול פרוביס|| ||2 ||3|| 
|- bgcolor= #EAE3D8 
| || ארנצ'ה סנצ'ס ויקאריו || ||6 ||6|| 
|-
! rowspan="2"| 3
| || אליזבת סמיילי/רנה סטאבס || ||6||1||3 
|- 
| ||קונצ'יטה מרטינס/ארנצ'ה סנצ'ס ויקאריו|| ||3||6|| 6 
|}

==ישראל בתחרות==
בנבחרת השתתפו יעל סגל, אילנה ברגר ואנה סמשנובה. הנבחרת החלה את השתתפותה במוקדמות בבית אזורי אירופה/אפריקה. לאחר זכייה במקום הראשון בבית היא ניצחה 3:0 ועלתה לבית העולמי.

בסיבוב הראשון של הבית העולמי הן נפגשו עם והפסידה 0:3. 

במשחקי מבחן הן נפגשו עם והפסידה 1:2. כתוצאה מכך הנבחרת ירדה מהבית העולמי לתחרויות אזוריות.

==קישורים חיצוניים==
* [https://web.archive.org/web/20171107020816/https://www.fedcup.com/en/draws-results/tie.aspx?id=W-FC-1993-WG-M-ESP-AUS-01 נתוני משחק הגמר]

קטגוריה:תחרויות טניס ב-1993
קטגוריה:תחרויות גביע הפדרציה בגרמניה
קטגוריה:גביע הפדרציה
קטגוריה:פרנקפורט: תחרויות ספורט